《正仲思归作篆畦今夜月十诗非篆畦月乃雁苍月》
宋代·舒岳祥

篆畦今夜月，先暝启黄昏。
狐叫青峰迳，僧归白石源。
分灯三户市，打鼓七郎村。
莫管啼乌绕，吾今已断魂。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。